open-index/open-wikipedia-markdown huggingface dataset:
Kot Diji

duimnael|280px|’n Deel van die fort.

Die antieke terrein by **Kot Diji** (Oerdoe: کوٹ ڈیجی) in Pakistan was die voorloper van die Indusvalleibeskawing. Die terrein was reeds teen 3300&nbsp;v.C. bewoon. Die oorblyfsels bestaan uit twee dele: die fortgebied op hoë grond (sowat 12&nbsp;m) en ’n buitegebied. Pakistan se departement van argeologie het in 1955 en 1957 opgrawings daar gedoen.

Dit is in die Pakistanse distrik Sindh geleë, aan die oosteroewer van die Indus regoor Mohenjo-Daro. Dit lê aan die voet van die Rohriheuwels en ’n fort is in 1790 gebou. Die fort, op die kant van ’n steil heuwel, is goed bewaar.

## Kot Diji-kultuur (3300-2600&nbsp;v.C.) 
Die terrein is 2,6&nbsp;ha groot. Die vroegste besetters was voor-Harappa, of vroeg in die vorming van die vroeë Harappa.

Teen die tyd van die eerste laag, Kot Diji I (2605 v.C.), is koper en brons nog nie gebruik nie. Die huise en versterkings was van ongebakte modderstene. Wapens soos pylpunte toon ooreenkomste met Mundigak-lae II-IV. Die pottebakkersware lyk voor-Harappa. Later is brons gebruik, maar net vir persoonlike versierings. 

Potte wat ontdek is, het ontwerpe met horisontale en golwende strepe, of ringe en eenvoudige driehoekpatrone. Ander voorwerpe wat gevind is, sluit in panne, houers, balle, armbande, krale, terracottafigure, brons pynpunte en goeie steenwerktuie. ’n Interessante vonds by Kot Diji is ’n speelgoedkar, wat wys die pottebakkerswiel moes reeds gebruik gewees het om wiele vir die oskarre van dié tyd te maak.

### Oorgang na die Harappa-fase 
Geglasuurde seepsteenkrale is gemaak en daar was ’n duidelike oorgang van die Ravi-pottebakkersware na dié van die Kot Diji-fase. Rooi en swart geverfde ontwerpe het die veelkleurige versierings van die Ravi-fase vervang. Daarna was daar ’n geleidelike oorgang na wat oor die algemeen Harappa-fase-pottebakkersware genoem word.

Vroeë Indusskrif kon op seëls en potte begin verskyn het. Die gebruik van seëls met inskripsies en die standaardisering van gewigte is moontlik in die Kot Diji-tydperk.

### Brande 
Daar is duidelike tekens van groot brande oor die hele terrein (in sowel die laer woondeel as die hoër, ommuurde dorp), wat ook gesien kan word by ander terreine uit die Vroeë Harappa: tydperk III by Gumla, tydperk II by Amri, tydperk ID by Naushero. Daar is egter steeds geen verduideliking vir die verlating van die terreine teen die einde van die Vroeë Harappa-fase nie.

## Verwysings 
## Eksterne skakels 
*Ravi- en Kot Diji-ontwikkelings, harappa.com
*15px Hierdie artikel is vertaal uit die Engelse Wikipedia
Mount Edgecombe

**Mount Edgecombe** is 'n afgesperde woongemeenskap in KwaZulu-Natal, Suid-Afrika, geleë naby die kus net noord van Durban, en vorm deel van die eThekwini Metropolitaanse Munisipaliteit. 

Die omgewing is welbekend vir sy ontspanningsoorde en gholfbane. Dit sluit 'n aftreeoord vir die bejaardes van Durban in. Dit was voorheen 'n suikerplantasie. Die bevolking het met 89% toegeneem tussen 2001 en 2011 van 3&nbsp;874 tot 7&nbsp;323.

Die naam is afgelei van die graafskap van Mount Edgecombe in Cornwall, Verenigde Koninkryk.

## Bibliografie
* Omar, Rooksana: Landmarks of the East. In: Conserva, April 1988, deel 3, nr. 2. ISSN 0258-3313

## Verwysings
Ravi

Die **Ravi** (Oerdoe: راوی) is ’n rivier wat deur Noordwes-Indië en Oos-Pakistan loop. Dit is een van ses riviere van die Indusstelsel in die Pandjab-streek (Pandjab beteken "Vyf Riviere"). 

Die rivier was in die Vediese tydperk as Parushani or Iravati  (Sanskrit: इरावती) aan Indiërs bekend en as Hydraotes aan die antieke Grieke.

Dit is ’n integrale deel van die Indusriviervallei en vorm die boloop van die Indusbekken. Die oorsprong is in Himachal Pradesh in Indië en daarna loop dit 720 km ver voordat die water deur die Indus in Pakistan in die Arabiese See (Indiese Oseaan) loop. Dit word omsoom deur die Pir Panjal- en die Dhauladhar-bergreekse, wat ’n driehoekige sone vorm.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Arctocyonidae

Die **Arctocyonidae** is 'n familie uitgestorwe soogdiere uit die Paleogeen. Die familie word gewoonlik in die (asblik)orde "Condylarthra" geplaas en onlangse taksonomiese ontleding (Halliday 2015) van vroeë soogdiere het aangetoon dat ook die familie Arctocyonidae waarskynlik polifileties is.

Die familie bevat genusse soos
**Anacodon*
**Claenodon*
**Thryptacodon*
**Chriacus*
**Oxyclaenus*
wat dalk 'n sustergroep van die Palaeoryctidae en die Creodonta is.

Die genusse
**Arctocyon*
**Loxolophus*
is dalk 'n susterklade van die Periptychidae en Pantodonta.

Die genusse
**Goniacodon*
**Eoconodon*
is dalk 'n susterklade van die Mesonychia en Carnivoramorpha

Al drie hierdie groepe val nogtans binne die kroongroep Ferae van die Laurasiatheria

Die genus *Protungulatum* (uit die Kryt) word soms ook as 'n lid van hierdie familie beskou. Dit is nogtans in 1988 deur Prothero, Manning & Fischer daaruit uitgesluit en Halliday et. al vind dat dit saam met Purgatorius 'n lid van die Eutheria is wat buite die kroon-Plasentalia val.

## Verwysings
Durban-Noord

regs|duimnael|250x250px|Toringblokke van Prospect Hall noord van die Blue Lagoon
**Durban-Noord** is 'n woongebied geleë net noord van Durban in die eThekwini Metropolitaanse Munisipaliteit, geskep in 2000, wat insluit die Groter Durbangebied in KwaZulu-Natal, Suid-Afrika. Dit lê tussen die N2-deurpad en die ooskus, met die Umgenirivier wat die suidelike grens vorm. Sy residensiële voorstede is 'n paar van Durban se mees welgestelde en elite buurte, wat hul stamboom gehandhaaf het sedert voor-apartheidsdae. Dit word omring deur La Lucia in die noorde.

## Voorstede 
Briardene, Red Hill en Glen Anil is die belangrikste industriële gebiede. Sy residensiële voorstede sluit in Glen Anil, Glen Ashley, Glen Heuwels, Park Hill, Umgenipark, Avoca, Kenville en die Seekoeimeer. Chris Haniweg is die belangrikste industriële deurroete deur Durban-Noord, aangrensend aan Briardene en Glen Anil se industriële gebiede.

Die M12 Kenneth Kaundaweg/Umhlanga Rocksrylaan verbind die westelike voorstede van Durban-Noord met Umhlangarif. Die Ruth First-snelweg (M4) verbind Durban-Noord na die stad en Umhlanga Rocks langs die kus. Virginia Lughawe is geleë langs die noordelike kuslyn.

### Ontspanningsgeriewe en natuurreservate 
Durban-Noord se strande, insluitend Beachwood, Virginia en Glenashleystrande en Dave se strand strek van die Umgeniriviermond tot by die voorstad Glenashley. Die Beachwood Mangroves Natuurreservaat bewaar die kuslyn noord van Blue Lagoon.

Die Umgeniriviervoëlpark is geleë op die oewer van die Umgenirivier in Umgeni Park. Die Virginia-bosnatuurreservaat is geleë in die voorstad van Virginia, terwyl Seaton Park Natuurreservaat te vinde is in Park Hill. Durban-Noord het 'n munisipale swembad en 'n aantal van die parke word versorg deur die Ethekwini munisipaliteit, met inbegrip van die Durban-Noord Japannese Tuine.

## Verwysings
Cowies Hill

**Cowies Hill** is 'n klein, luukse residensiële voorstad van Pinetown digby Durban, Suid-Afrika. Sy gelyknamige heuwel is 'n belangrike punt op die Comrades-maraton wat jaarliks tussen Durban en Pietermaritzburg gehou word.

Cowies Hill was oorspronklik gestig as landbougrond en is bewoon deur die burgemeester van Pinetown en sy gesin, as gevolg van sy posisie met uitsig oor Pinetown. Dit is ongeveer 15&nbsp;km van die kus af geleë.

Cowies Hill was die terrein van 'n plaas bekend as Buffelskop, wat besit was deur William Cowie in die laaste deel van die 19de eeu.

## Sien ook 
* Lys van dorpe in Suid-Afrika

## Verwysings
Begraafplaas H-kultuur

[duimnael|300px|Die [geografie van die Rigveda, met riviere en die ligging van die Swat- en die Begraafplaas H-kultuur aangedui.]]

Die **Begraafplaas H-kultuur** was ’n Bronstydperk-kultuur in Pandjab, Noordwes-Indië, van omstreeks 1900&nbsp;v.C. tot omstreeks 1300&nbsp;v.C. Dit word verbind met beide die laat fase van die Indusvalleibeskawing en die Indo-Ariese migrasies.

## Oorsprong 
Die Begraafplaas H-kultuur was in en om die Pandjab-streek in die moderne Indië en Pakistan geleë. Dit is genoem na ’n begraafplaas wat in "gebied H" by Harappa ontdek is. Oorblyfsels van die kultuur dateer van omstreeks 1900&nbsp;v.C. tot omstreeks 1300&nbsp;v.C.

Volgens Rafique Mughal het die kultuur omstreeks 1700&nbsp;v.C. uit die noordelike deel van die Indusvalleibeskawing ontstaan. Dit was deel van die Pandjab-fase, een van drie kulturele fases wat in die Lokalisasie- of Laat Harappa-tydperk van die Indusvalleitradisie ontwikkel het. Volgens Kenoyer het die Begraafplaas H-kultuur "dalk net ’n verandering in die fokus van nedersettingsorganisasie weerspieël van dit wat die patroon was tydens die vroeëre Harappafase – en nie kulturele, diskontinuïteit, stedelike agteruitgang, invallende volke of die verlating van die terrein, wat alles al in die verlede voorgestel is, nie." Volgens Kennedy en Mallory & Adams toon die kultuur ook "duidelike biologiese ooreenkomste" met die vroeëre bevolking van Harappa. 

Sommige eienskappe van die Begraafplaas H-kultuur is al verbind aan die Swatkultuur, wat beskou is as bewys van die Indo-Ariese beweging in die rigting van die Indiese subkontinent. Volgens Parpola verteenwoordig die Begraafplaas H-kultuur ’n eerste golf van Indo-Ariese migrasie van so vroeg as 1900&nbsp;v.C., wat gevolg is deur ’n migrasie na Pandjab omstreeks 1700-1400&nbsp;v.C. Kochhar meen die Swat&nbsp;IV het die Begraafplaas H-fase in Harappa help ontwikkel (2000-1800&nbsp;v.C.), terwyl die Rigvediese Indo-Ariërs van Swat&nbsp;V later die Begraafplaas H-mense geabsorbeer het en aanleiding gegee het tot die Geverfdegryswarekultuur (tot 1400&nbsp;v.C.).

Saam met die Gandhara-grafkultuur en die Okerpotkultuur word die Begraafplaas H-kultuur deur sommige geleerdes beskou as ’n faktor in die vorming van die Vediese beskawing.

## Verwysings 
## Bronne 
* 
* 
* 
* 
* 
* 
* 

## Eksterne skakels 
* http://www.harappa.com harappa.com
* http://pubweb.cc.u-tokai.ac.jp/indus/english/3_1_01.html journal 
*15px Hierdie artikel is vertaal uit die Engelse Wikipedia
Botha's Hill

'''Botha's Hill''' is 'n klein dorpie buite Hillcrest in KwaZulu-Natal, Suid-Afrika. Dit is die poort na die Vallei van 'n Duisend Heuwels. Kearsney-kollege het verskuif na Botha's Hill in 1939.

Die dorp is 37&nbsp;km noordwes van Durban, op die ou hoofpad na Pietermaritzburg (voor die N3-snelweg gebou is). Dit is vernoem na 'n setlaar, Philip Rudolph Botha, oupa van Generaal Louis Botha (1862-1919), die eerste Eerste Minister van die Unie van Suid-Afrika.

Die roete van die jaarlikse Comrades-maraton gaan deur Botha's Hill.

## Galery 

The National Archives UK - CO 1069-224-40.jpg|Treinspoor, Botha's Hill
Botha's Hill.jpg|Botha's Hill in 2010
Wide angle shot of the valley of a thousand hills.jpg|Botha's Hill in 2018

## Sien ook 
* Lys van dorpe in Suid-Afrika

## Verwysings 
## Eksterne skakels
Hyopsodontidae

Die **Hyopsodontidae** is 'n familie uitgestorwe primitiewe hoofdiere uit die Paleogeen, wat tradisioneel tot die (asbliktakson) "Condylarthra" behoort.

## Taksonomie 
Die taksonomie van hierdie groep is onduidelik (2017).

Van die genusse wat in hierdie familie geplaas word is:
*Asiohyopsodus, Bubogonia, Chacomylus, Choeroclaenus, Hyopsodus, Lessnessina, Litaletes, Midiagnus, Mioclaenus, Molinodus, Palasiodon, Promioclaenus, Tiznatzinia, Valenia, Yuodon*. 

*Phenacodus* en *Meniscotherium* behoort dalk ook in hierdie familie, hoewel hulle gewoonlik in die (polifiletiese?) familie *Phenacodontidae* geplaas word.
Pleuraspidotheriidae en Apheliscidae word soms ook in hierdie groep geplaas, maar die ontleding van Halliday ondersteun dat hulle aparte groepe is.

In Halliday se ontleding is hierdie familie net met een spesie *Hyopsodus* verteenwoordig wat saam met *Phenacodus* en *Meniscotherium* 'n sustergroep van die ewehoewiges vorm. Die familie is dus dalk deel van die Euungulata-tak van die Laurasiatheria. 

## Verwysings
Pantolestidae

Die **Pantolestidae** is 'n familie uitgestorwe soogdiere uit die Paleoseen tot Oligoseen van Noord-Amerika, Asië en Europa, wat tradisioneel is die (polifiletiese?) onderorde Pantolesta (polifiletiese) orde Cimolesta geplaas word. 

## Taksonomie 
Die taksonomiese posisie is onduidelik. Onlangse kladistiese ontleding (Halliday 2015) betref net een spesie *Palaeosinopa* en plaas dit in 'n groep wat 'n susterklade van die Ietermagoë sou wees. 

## Beskrywing 
Pantolestidae het soos die moderne otters gelyk. Hulle is bekend van die Eoseen van Europe, soos *Buxolestes* van die Duitse Eoseense lagerstätte Messel. Hulle het op vis gejag en het 'n 50 cm lank liggaam met 'n stert van 35 cm gehad. Hulle het taamlik groot hoektande en sterk snytand wat ondersteun word deur gespierde kake. Die voorpote was kragtig en het groot benige kloue gedra. Die ulna en die radius was vry, wat groot draaiings moontlik gemaak het. Die eerste stertwerwels het sterk uitsteeksels gehad, wat die swembewegings versterk het, soos dit ook by otters die geval is. 

## Galery 
Pantolestidae - Buxolestes minor-1.JPG|*Buxolestes minor*
Buxolestes.jpg|*Buxolestes*
Palaeosinopa.jpg|*Palaeosinopa*
Palaeosinopa-mandible.png|*Palaeosinopa* kaak
Palaeosinopa skull.jpg|*Palaeosinopa* skedel

## Verwysings
Pentacodontidae

Die **Pentacodontidae** is 'n uitgestorwe familie soogdiere wat tradisioneel in die onderorde Pantolesta van die (polifiletiese) orde Cimolesta geplaas word. Fossiele word in die Paleoseen van Noord-Amerika van Alberta tot Nieu-Meksiko aangetref. 

Die onlangse kladistiese ontleding van Halliday (2015) plaas die genusse *Bisonalveus, Aphronorus*, en *Pentacodon* nogtans in 'n tak van die Ferae (die kroongroep van die Laurasiatheria) wat ook die Pantodonta en die Periptychidae bevat. 
Die bekendste lid is *Aphronorus* wat 'n paar spesies bevat soos *A. fraudator*, *A. ratatoski*, *A. simpsoni*, *A. bearspawensis* en *A. oreili*. Hulle is almal taamlik klein diere van 0,5 tot 1 kg swaar. Hulle was faunivoor, maar watter diere hulle presies gevreet het is omstrede. 

Van *Pentacodon* is twee spesies aangetref: *P. inversus* en *P. occultus*, altwee in die San Juan-Bekken van Nieu-Meksiko is dié deel van die Paleoseen wat daar Torrejoian genome word. Daar is veral tande en kaakfragmente gevind.  

Die genus *Bisonalveus* het 'n opvallende kenmerk. Die bohoektande het 'n gleuf en die paleontoloë wat dit gevind het (Fox en Scott, 2005) glo dat dit beteken dat hierde soogdier giftig gewees het. Dit het baie diskussie opgelewer omdat giftigheid onder soogdiere seldsaam is.  

Daar is nog 'n vierde genus in hierdie familie: *Coriphagus*. *Coriphagus* het stewiger tande as *Pentacodon* en van hierdie genus is ook twee spesies aangetref: *C. montanus* en *C. encinensis*. 
## Verwysings
Lidië

280px|duimnael|Die ligging van Lidië in Anatolië.
280px|duimnael|Lidië omstreeks 50 n.C.
**Lidië** (Assiries: *Luddu*; Grieks: Λυδία, Turks: Lidya) was ’n Ystertydperk-koninkryk in die westelike Klein-Asië wat oos van antieke Ionië in die hedendaagse Wes-Turkye geleë was. Die bewoners het ’n Anatoliese taal bekend as Lidies gepraat.

Op sy hoogtepunt het die Koninkryk Lidië oor die hele Wes-Anatolië gestrek. In Persië was Lidië ’n satrapie met Sardis as hoofstad. Tabalus, wat deur Kores die Grote aangestel is, was die eerste satraap. Lidië was later die naam van ’n Romeinse provinsie. 

Muntstukke het glo omstreeks die 7de eeu v.C. in Lidië ontstaan.

## Verwysings 
## Eksterne skakels 
* Livius.org: Lidië 
*
*15px Hierdie artikel is vertaal uit die Engelse Wikipedia
Chriacus

***Chriacus*** is 'n uitgestorwe soogdier wat gewoonlik in die familie Arctocyonidae geplaas word. Hierdie dier se fossiele word van die vroeë Paleoseen tot die vroeë Eoseen in Noord-Amerika aangetref.  *Chriacus* is een van die bekendste lede van die asbliktakson "Condylartha". Daar is 'n amper komplete skelet gevind. Die diere het baie soos die huidige Suid-Amerikaanse neusbeertjies (*Nasua*) gelyk.

## Klassifikasie 
*Chriacus* vorm saam met *Prothryptacodon* en *Thryptacodon* die onderfamilie Chriacinae binne die Arctocyonidae.
*Prothryptacodon* het van die Laat-Puercan tot die Laat-Tiffanian in die westelike binneland van Amerika geleef. *Thryptacodon* het in die Midde-Torrejonian verskyn en het tot in die Vroeë-Bridgerian oorleef, maar dit is veral bekend van gedeeltelike skelette uit die Willwood-formasie se Wasatchian. Die liggaamsbou van *Thryptacodon* het veel ooreenkomste met *Chriacus*, hoewel die enkelgewrigte minder fleksibel is. Hierdie dier is nogtans eweneens 'n vaardige klimmer. In die verlede is *Chriacus* ingedeel by die Oxyclaeninae, maar hierdie indeling is verlate.

## Spesies 
### PETM 
Daar het aan die einde van die Paleoseen (56 mj gelede) 'n skielike opwarming van die planeet se klimaat opgetree, wat groot invloed op die planeet se lewe gehad het. Hierdie tydperk word die PETM-voorval (Paleoseen-Eoseen termiese maksimum) genoem. Hierdie voorval het ook die dierewêreld in westelike Amerikaanse binneland gewysig. Hier word hierdie tyd die Wasatchian-0 genoem en dit word gekenmerk door die koms van moderne primate, hyaenodonte, onewehoeviges en ewenhoewige. Hulle het die gebied moontlik uit Asië bereik. Hierdie immigrante vorm amper die helfte van die soogdierfossiele uit die Vroeë Wasatchian. Daar word nogtans te midde van hulle party oorblywende spesies uit die Paleoseen aangetref. Een van hulle is *Chriacus badgleyi* wat tydens die Wasatchian-0 geleef het. Hierdie spesie is bekend van fossiele tande en kaakmateriaal uit die Willwood-formasie in die Bighorn-bekken van Wyoming. *C. badgleyi* was die volopste arctocyonied in hierdie tyd.  Dit was 'n klein spesie en 26 tot 37% kleiner as *C. oconostotae* en *C. pelvidens* en 18 tot 24% kleiner as *C. gallinae* later in die Wasatchian aangetref word. *C. badgleyi* volg hiermee die patroon van verdwerging van verskeie soogdiere in Bighorn-bekken tydens die PETM. Talle herbivore en karnivore was kleiner as hulle verwanten uit dieselfde genus uit die Laat-Clarkforkian en/of later dele van die Wasatchian.

## Fotogalery 

Teeth and femur of Chriacus baldwini.JPG| Tande en dybeen van *C. baldwini*
Teeth of Chriacus gallinae.JPG| Tande van *C. gallinae*
Limb bones of Chriacus gallinae.JPG| Beendere van *C. gallinae*

## Verwysings
Elam

**Elam** was ’n antieke beskawing wat gesentreer was in die verre weste en suidweste van wat nou Iran is; dit het gestrek van die laelande van die moderne Khuzestan en Ilam, en het ook ’n klein deel van Suid-Irak beslaan. Die moderne naam "Elam" kom van die Sumeriese transliterasie *elam(a)*, die latere Akkadiese *elamtu* en die Elamitiese *haltamti*. Elamitiese state was van die leidende politieke magte van die antieke Nabye Ooste. In die klassieke letterkunde was Elam ook bekend as **Susiana**, wat afgelei is van die hoofstad, Susa.

## Geskiedenis 
Elam was deel van die vroeë verstedeliking tydens die Kopertydperk. Die ontstaan van geskrewe rekords vanaf omstreeks 3000&nbsp;v.C. loop ook parallel met die Sumeriese geskiedenis, waar effens ouer rekords ontdek is. 

Tydens die Ou Elamitiese tydperk (die Middel-Bronstydperk) het Elam bestaan uit koninkryke op die Iranse Plato; dit was gesentreer in Anshan, en van die middel 2de millennium v.C. af in Susa in die Khuzestan-laelande. Sy kultuur het ’n lewensbelangrike rol gespeel tydens die Eerste Persiese Ryk wat op Elam gevolg het, toe Elamities een van die amptelike tale gebly het. Elamities word gewoonlik beskou as ’n geïsoleerde taal wat nie verwant was aan die Persiese en Iranse tale van heelwat later nie.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Stadhuis van Bloemfontein

Die **Stadhuis van Bloemfontein** (ook *Bloemfontein-stadsaal*, *Engels: Bloemfontein City Hall*) is 'n gebou in Bloemfontein wat die munisipale rade van Bloemfontein gehuisves het. Die gebou is in 1935 voltooi en in 2017 deur vandale afgebrand. Die gebou lê aan die President Brandstraat in die Bloemfonteinse middestad naas die Appèlhof van Suid-Afrika en teenoor die Hertzogplein.

## Gebou 
Die gebou is uit sandsteen gebou en is ontwerp deur Gordon Leith. Die stadhuis het 'n groot saal, die *stadsaal*, agter sy oostelike ingang. Daardie ingang aan die President Brandstraat het 'n simmetriese ontwerp met twee torings. Suile gee die oostelike ingang sy neoklassisistiese elemente. Skuinsbo die ingang, wat die simmetriese ontwerp verdeel, hang bordjies met die aanduiding *Stadhuis* en *City Hall*. Bo hierdie aanduidings is ook die destydse wapen van Bloemfontein weergegee.

Gedurende die 1980s is skuins agter die gebou nuwe munisipale kantore opgerig. Ook na die munisipale veranderinge in 2000 en die herindeling in 2011 gebruik die plaaslike owerhede steeds die stadhuis. 

## Verwoesting 
Op 21 Junie 2017 het vandale die gebou aan die brand gesteek. Die brand is aangesteek tydens 'n protes van die Suid-Afrikaanse Munisipale Werkersunie wat die gebou vroeër die dag beset het. In die brand het ook die munisipale argiewe wat in die gebou was, verlore gegaan.

Tydens die brand is die dak en meeste in die gebou verwoes. Die mure het die brand egter oorleef, sodat daar hoop is vir restourasie van die gebou.

## Eksterne skakels 
* 

## Verwysings
Mehrgarh

duimnael|140px|links|’n Beeldjie uit Mehrgarh.
**Mehrgarh** (Oerdoe: مہرگڑھ) is ’n Neolitiese (7000&nbsp;v.C. tot c. 2500&nbsp;v.C.) terrein wes van die Indusvallei, naby die hoofstad van die Kacchi-distrik in Pakistan, op die Kacchi-vlakte naby Balochistan. Dit word ook **Mehergarh** of **Mehrgar** gespel. 

Die vroegste nedersetting by Mehrgarh, in die noordoostelike hoek van die terrein van 2&nbsp;km2, was ’n klein landboudorpie wat van omstreeks 6500&nbsp;v.C. bewoon is. Dit is een van die oudste terreine wat tekens toon van boerdery en veeaanhouding in Suid-Asië. 

Die terrein is 1974 deur ’n Franse span argeoloë onder Jean-François en Catherine Jarrige ontdek, en is van 1974 tot 1986 opgegrawe, en weer van 1997 tot 2000. Aregologiese materiaal is in ses heuwels ontdek, en sowat 32&nbsp;000 artefakte is versamel.

Mehrgarh word nou beskou as ’n voorloper van die Indusvalleibeskawing, en toon tekens van bewoning van die vroegste nedersettings tot die Ontwikkelde Harappabeskawing.

## Verwysings 
## Eksterne skakels 
* Argeologiese terrein by Mehrgarh, Unesco
* "Mehrgarh Neolithic"  deur Jean-François Jarrige
*15px Hierdie artikel is vertaal uit die Engelse Wikipedia
Indusskrif

duimnael|220px|’n Seël met ’n eenhoring uit die Indusvallei, Indiese Museum.
duimnael|220px|’n Versameling seëls

Die **Indusskrif**, ook bekend as die **Harappaskrif**, is ’n korpus simbole van die Kot Diji- en die Ontwikkelde Harappa-tydperk van die Indusvalleibeskawing, tussen 3500 en 1900&nbsp;v.C. Die meeste inskripsies wat hierdie simbole bevat, is baie kort en dit maak dit uiters moeilik om te bepaal of hulle deel van ’n skryfstelsel was om ’n taal op skrif te stel of selfs net ’n skryfstelsel simboliseer.  

Ondanks vele pogings is die "skrif" nog nie ontsyfer nie, maar daar word steeds probeer. Daar is geen bekende tweetalige inskripsie wat sal kan help om dit verstaanbaar te maak nie, en dit lyk nie of die skrif mettertyd baie verander het nie. Die sintaks (as dit so genoem kan word) verskil egter van plek tot plek. Sedertdien is meer as 4&nbsp;000 voorwerpe met die simbole ontdek, sommige so ver weg as in Mesopotamië. In die vroeë 1970's het Iravatham Mahadevan ’n korpus en konkordansie van Indus-inskripsies gepubliseer met 3&nbsp;700 seëls en 417 afsonderlike tekens in spesifieke patrone. Hy het ook gevind die gemiddelde inskripsie bevat vyf simbole, en die langste inskripsie in ’n enkele reël het uit net 14 simbole bestaan. Hy het ook vasgestel daar is van regs na links geskryf.

Sommige geleerdes soos G.R. Hunter, S.R. Rao, John Newberry, Krishna Rao, en Subhash Kak meen die Brahmi-skrif het die een of ander verbintenis met die Indusstelsel, terwyl ander soos Iravatham Mahadevan, Kamil Zvelebil en Asko Parpola reken dit hou verband met die Drawidiese tale. 

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Shallcross

**Shallcross** is 'n woonbuurt in Durban, Suid-Afrika.

## Bendegeweld
Shallcross was van 2019 tot 2021 die toneel van sporadiese bendegeweld. In Januarie 2021 het Yaganathan “Teddy Mafia” Pillay die 8ste slagoffer geword van 'n doodstryd om beheer van plaaslike dwelmverkope en -verspreiding. Pillay se twee aanvallers is op die toneel deur plaaslike inwoners om die lewe gebring. 'n Broer van Pillay het aangedui dat die polisie nog geen arrestasie in enige van die moorde gemaak het nie, en besmoontlik omgekoop word. In een van verskeie sluipmoordaanvalle volgend op hierdie moorde, is 'n 52-jarige man op 8 Maart in Taurusstraat doodgeskiet.

## Verwysings
Winston Park

**Winston Park** is 'n klein woonarea geleë tussen Gillitts en Hillcrest in die "Upper Highway Area" van KwaZulu-Natal, Suid-Afrika.

## Verwysings
Messerschmitt Me 163 Komet

Die **Messerschmitt Me 163 Komet** was 'n vuurpyl aangedrewe vegvliegtuig wat deur die *Luftwaffe* gebruik is tydens die Tweede Wêreldoorlog. Toe die vliegtuig die eerste keer bomwerpers aangeval het, het dit 'n groot vrees by die Geallieerdes ingeboesem omrede dit byna twee keer so vinnig was hulle vegvliegtuie.

## Tegniese besonderhede 
[duimnael|Sien [Stulugturbine aan die neus]]

## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
New Germany, KwaZulu-Natal

**New Germany** is 'n dorp geleë in die binneland van Durban in KwaZulu-Natal, Suid-Afrika. Dit is aanvanklik ingesluit by Pinetown en nou in eThekwini. Dit is gestig in 1848 deur 'n groep van 183 Duitse immigrante wat hulle gevestig het op 'n katoenplaas genaamd Westville, genoem na die luitenant-goewerneur van Natal, Martin Weste. Jonas Bergtheil het die immigrante na Natal gebring. Die katoen was nie suksesvol nie en die setlaars het begin met die kweek van groente en blomme.

Dit is gestig in 1848 en het 'n munisipaliteit geword in 1960. Oorspronklik *Neu-Deutschland* en daarna vertaal, verwys die naam na die nedersetting wat deur die Duitse immigrante gestig is.

## Verwysings
La Lucia

**La Lucia** is 'n voorstad in Umhlanga geleë in die noordelike gebied van Durban, in die KwaZulu-Natalprovinsie van Suid-Afrika. Dit is genoem na Lucia Michel. Sy en haar man, Albert Michel, was die stigters van die suikerrietplaas La Lucia.

## Onderwys 
Crawford College, La Lucia, gestig in 1999, is 'n groot privaatskool geleë in die voorstad. La Lucia Junior Primêr en Victory Christian Academy is ook in La Lucia geleë.

## Demografie 
Heelwat behuising is onlangs ontwikkel in La Lucia met die groeiende bevolking tussen 2001 en 2011. Die bevolking het met 121% gestyg van 2&nbsp;899 tot 6&nbsp;414. Swartes, Indiërs en Asiërs het veral 'n groot toename in getalle getoon.

## Verwysings
Forest Hills, Kloof

**Forest Hills** is 'n werkersklas woonbuurt in die buitenste westelike voorstede van Durban, KwaZulu-Natal, Suid-Afrika. Die gebied grens aan die Kloof Gorge wat deel vorm van die Krantzkloof-natuurreservaat, en is geleë tussen Kloof en Waterfall wat sowat 7&nbsp;km van Hillcrest af is. 

Forest Hills word na verwys as 'n deel van die Kloofgebied aangesien hulle aan teenoorgestelde kante van die Kloof Gorge geleë is. Die gebiede word deur een pad verbind wat deur die Kloof Gorge loop.

## Tornado 
In die laat 2008 is die gebied deur 'n tornado getref, wat selfs die Suid-Afrikaanse Weerdiens onkant betrap het.

## Verwysings
Overport

**Overport** is 'n heuwelagtige residensiële gebied in Durban, Suid-Afrika. Die naam Overport word algemeen gebruik om te verwys na die voorstede van Overport, Sydenham, Sparks en dele van Essenwood, met die deel van Sydenham wes van Brickfieldweg gewoonlik Asherville genoem, eerder as Overport.

Die naam *Overport* is geskep deur William Hartley, die agtste burgemeester van Durban, vir 'n landgoed wat hy ontwikkel het in wat toe *West Hill* genoem is. Die landgoed is begrens deur vandag se Julia, Springfield, Essenwood (nou Stephen Dlamini), en Brickfield (nou Felix Dlamini) strate.

Overport grens aan die voorstede beskou as die Berea-area.

Overport, veral wes van Ridgeweg, is grootliks 'n Indiërgebied, en het talle moskees, tempels, en halaal-eetplekke. Die groot Atrium Berea-winkelsentrum, voorheen bekend as Overport City, en die Netcare Parklands-hospitaal is albei in Overport.

## Verwysings
Smokie

**Smokie** (voorheen: **Smokey**) is 'n Engelse rockgroep van Bradford, Yorkshire. Hul eerste treffer was *If You Think You Know How To Love Me* en hul gewildste treffer, *Living Next Door to Alice*, het jare gelede die nommer 5-posisie op die Britse Enkelspelerlys behaal en die nommer 25-posisie op die Amerikaanse *Billboard Hot 100*. Smokie het reeds meer as 30 miljoen CD's, plate en albums verkoop. 

Die groep is deur drie skoolvriende, Chris Norman, Ron Kelly and Alan Silso gestig. Hulle het aanvanklik by skoolkonserte gespeel, en na verskeie naamverandering het hulle die groep Smokie in 1975 gestig. In 1986 verlaat Chris Norman die groep, en word vervang met Alan Barton as hoofsanger. Op 19 Maart 1995 is die groep se toerbus in 'n motorongeluk bertokke en Barton sterf 4 dae later in 'n hospitaal. Die res van die groep besluit om voort te gaan en Mike Craft sluit by die groep aan as hoofsanger.   

## Diskografie 
**Pass It Around* (1975)
**Changing All the Time* (1975)
**Midnight Café* (1976)
**Bright Lights & Back Alleys* (1977)
**The Montreux Album* (1978)
**The Other Side of the Road* (1979)
**Solid Ground* (1981)
**Strangers in Paradise* (1982)
**Midnight Delight* (1982)
**All Fired Up* (1988)
**Boulevard of Broken Dreams* (1989)
**Whose Are These Boots?* (1990)
**Chasing Shadows* (1992)
*''Burnin' Ambition* (1993)
**The World and Elsewhere* (1995)
**Light a Candle* (1998)
**Wild Horses – The Nashville Album* (1998)
**Uncovered* (2000)
**Uncovered Too* (2001)
**On the Wire* (2004)
**Take a Minute'' (2010)

## Verwysings 
## Eksterne skakels 
*  Amptelike webwerf
Yazoo

**Yazoo** was 'n Engelse musiekgroep van Basildon, Essex. Die groep is in 1982 gestig en het bestaan uit Alison Moyet en voormalige lid van Depeche Mode, Vince Clarke. Die groep het wêreldwyd sukses behaal, twee albums vrygestel en talle enkelsnittreffers gehad totdat hulle 18 maande later in 1983 opgebreek het as gevolg van verskille tussen die twee lede. Clarke het die groep Erasure gevorm, en Moyet het haar solo-loopbaan begin. In 2008 het die groep weer bymekaargekom en 'n reeks konserte in Europa en die VSA opgevoer. In 2011 tree Alison Moyet vir die laaste keer saam met Vince Clarke op by die Mute Short Circuit Musiekfees.

## Verwysings 
## Eksterne skakels 
*  Amptelike webwerf
Ludwig Abel

**Ludwig Abel** (1835–1895) was 'n Duitse komponis, violis en vioolonderwyser.

## Lewensloop 
Ludwig Abel is op 14 Januarie 1835 in Eckartsberga, Thüringen in Duitsland gebore. Hy was 'n leerling van Ferdinand David gewees en word 'n lid van die Leipzig Gewandhaus-orkes. In 1853 het hy na die hoforkes van Saxe-Weimar-Eisenach in Weimar verhuis. Vanaf 1860 het hy aan die *Gemeinnützigen Gesellschaft* (Liefdadigheidsvereniging van Vioolspel) gedoseer. Op aanbeveling van die Beierse Hof se kapelmeester Hans von Bülow (wat hy in 1866 in Basel ontmoet het en gesamentlike kamermusiek georganiseer het) het Abel in 1867 die konsertmeester van die hoforkes in München geword. Hy het aan die *Musikschule* in München (onder bestuur van Hans von Bülow) klasgegee, waar hy in 1880 professor geword het en in 1894 afgetree het.

Abel is op 13 Augustus 1895 in Pasing, München, Beiere oorlede.

## Werke 
* *Mechanisch-technische Violinübungen.* Selbstverlag, Basel.
* *25 Violin-Etüden mit einer begleitenden Violinstimme für vorgeschrittene Spieler.* Falter, München.
* *30 Violin-Etüden mittlerer Schwierigkeit als Vorstudien zu den 25 Etüden.* André, Offenbach.
* *École du mécanisme du violon.* Selbstverlag, Basel.
* *Sechs große Studien nach Motiven aus Wagners Holländer und Tannhäuser für Violine.* Meser, Berlin.

## Literatuur 
* Edgar Refardt: *Historisch-biographisches Musikerlexikon der Schweiz.* Hug, Leipzig u. a. 1928.

## Eksterne skakels 
*
Waldemar von Baußnern

**Waldemar Edler von Baußnern** (ook gespel as *von Bausznern*; * 29 November 1866 in Berlyn; † 20 Augustus 1931 in Potsdam) was 'n Duitse komponis en musiekonderwyser.
Tortelduif

**Tortelduif** kan verwys na:

* Europese tortelduif, 'n duif wat in Europa en die Midde-Ooste voorkom en in suidelike Afrika oorwinter.
* Gewone tortelduif oftewel Kaapse tortelduif, 'n duif wat in Suider- en Oos-Afrika voorkom.
* Groot-rooioogtortelduif oftewel grootringduif, 'n duif wat in Afrika suid van die Sahara voorkom.
* Rooioogtortelduif, 'n duif wat in noordelike Suider-Afrika voorkom.

## Sien ook 
* *Streptopelia*
Gillitts

**Gillitts** is 'n voorstad op die westelike grens van Durban, KwaZulu-Natal Provinsie, Suid-Afrika.

## Ligging 
Dit is sowat 35&nbsp;km in die binneland van die sentrum van die stad op 'n hoogte van 600 m. Hoewel Durban subtropies en baie vogtig is, lê Gillitts bo die humiditeit en is nie baie vogtig nie, behalwe wanneer dit in die wolke is, wat algemeen voorkom in die somer. Dit is in die misgordelgebied, dus kry hierdie gebied 'n goeie hoeveelheid mis. Al kla sommige inwoners oor die mis, is dit gewoonlik 'n welkome verligting van die intense humiditeit van die gebied.

Dit is geposisioneer naby die tans ontluikende Hillcrest en Kloof. Die hele gebied is bekend as die Boonste Snelweg Gebied omrede die M13 snelweg dit deursny.

## Ontwikkeling 
Gillitts het redelik stabiel gebly, terwyl Kloof en Hillcrest in die omliggende gebiede baie vinnig groei. Dit kan toegeskryf word aan die feit dat daar baie min ruimte vir uitbreiding in Gillitts is.

Die gebied van Gillitts strek aan weerskante van die M13 snelweg (Durban na Pietermaritzburg). Die M13 vervang die ou hoofpad tussen die twee stede, en 'n gedeelte van die ou hoofpad is nou die grootpad deur die suidekant van Gillitts.

## Vroeë geskiedenis 
Die Gillitts-stasie op die spoorlyn in die middel van Gillitts is verlate en tans nie in gebruik nie, maar is 'n pragtige voorbeeld van 1900-era argitektuur. Dit dateer terug na die Boere-Oorlog in die eerste dekade van die 20ste eeu, die stasie was 'n halte vir die Britse soldate in transito van Durban na die Midlandse slagvelde sowel as vir die terugkeer van gewonde soldate.

Tydens die Boere-Oorlog was die Gillitts familieplaas 'n garnisoen vir die Britse troepe, met 'n klein dam vir water en 'n kamp in wat nou Campweg heet. Die dam bestaan nog steeds in 'n skilderagtige natuurlike park tussen die huise in Ashley-rylaan en bevat elwe, babers en ander visspesies, en ondersteun ook 'n verskeidenheid watervoëls.

Met die erfgroottes van 'n minimum van 'n halfakker, baie min trosontwikkelinge, geen kommersiële of industriële ontwikkeling en hierdie baie aktiewe omgewingsgeoriënteerde bevolking, huisves Gillitts nog honderde voëls en inheemse wild insluitende klein bokkies, duikers en ystervarke.

## Verwysings
AC/DC

**AC/DC** is 'n Australiese rockgroep wat in 1973 deur broers Malcolm en Angus Young gevorm is. Angus was toe net 15 jaar oud en sy suster het voorgestel dat hy sy skooldrag op die verhoog moet dra. Die skooldrag het 'n kenmerk van die groep geword. Bon Scott sluit 'n jaar later by die groep aan, gevolg deur Philip Rudd en Mark Evans. Hul eerste album *High Voltage* is in 1974 aanvanklik net in Australië uitgereik, en hulle word gewild in Australië. In 1977 stel hulle *Let There Be Rock* vry en bereik die Amerikaanse treffersparade. Hulle groot deurbraak kom met die 1979-album *Highway to Hell* wat die nommer 8-posisie op die Britse treffersparade behaal en die nommer 17-posisie in Amerika. Hierdie album word die groep se eerste album wat meer as 'n miljoen verkope bereik.   

## Lede 
### Huidige lede 
* Angus Young&nbsp;– kitaar (1973–nou)
* Chris Slade&nbsp;– tromme (1989–1994, 2015–nou)
* Stevie Young&nbsp;– kitaar, sang (2014–nou)
* Axl Rose&nbsp;– voorsang (2016–nou)

### Voormalige lede 
* Malcolm Young&nbsp; (1973–2014; oorlede 2017)
* Dave Evans&nbsp; (1973–1974)
* Bon Scott&nbsp; (1974–1980; oorlede 1980)
* Phil Rudd&nbsp; (1975–1983, 1994–2015)
* Mark Evans&nbsp; (1975–1977)
* Cliff Williams&nbsp; (1977–2016)
* Brian Johnson&nbsp; (1980–2016)
* Simon Wright&nbsp; (1983–1989)

## Diskografie 
### Ateljeealbums 
* 1975: *High Voltage*
* 1975: *T.N.T.*
* 1976: *High Voltage*
* 1976: *Dirty Deeds Done Dirt Cheap*
* 1977: *Let There Be Rock*
* 1978: *Powerage*
* 1979: *Highway to Hell*
* 1980: *Back in Black*
* 1981: *For Those About to Rock We Salute You*
* 1983: *Flick of the Switch*
* 1985: *Fly on the Wall*
* 1988: *Blow Up Your Video*
* 1990: *The Razors Edge*
* 1995: *Ballbreaker*
* 2000: *Stiff Upper Lip*
* 2008: *Black Ice*
* 2014: *Rock or Bust*
* 2020: *Power Up*

## Eksterne skakels 
*  Amptelike webtuiste
* 

## Verwysings
Bouwer Bosch

**Bouwer Bosch** (gebore in Pretoria in 1984) is 'n Suid-Afrikaanse sanger-liedjieskrywer, musikant, akteur en entrepreneur. Hy stel sy eerste album *Almal maak Voute* in 2011 vry, en word vereer met 'n Ghoema-trofee vir beste nuweling vir dié album in 2012. Sy album *Hopelik* is in 2016 vrygestel.

## Loopbaan 
Bosch voltooi sy skoolloopbaan in Potchefstroom en verwerf 'n BA-graad in Kommunikasiekunde aan die Noordwes-Universiteit in Potchefstroom in 2009. Hy is ook deel van die musiekgroep Straatligkinders wat in 2006 gestig is. In 2013 maak hy sy debuut as akteur in die film *Klein Karoo*. Hy was ook te sien in kykNET se *Donkerland* en *Ligte Kamera Liefde*. 

Sy maatskappy, Bouwer Bosch Films, vervaardig musiekvideo's en hy is ook ambassadeur vir sy eie liefdadigheidsorganisasie, Liefde Wen.

## Versoening 
In 2017 verduidelik Bosch dat die idee van versoening vir apartheid iets is wat die afgelope twee jaar op sy hart was, en verduidelik dit in 'n onderhoud met Phindile Dhlamini. Hy sê dat mense die apartheidskaart in die media speel, by privaat funksies, en oral waar hy homself bevind, *maar nêrens kan hy gesprekke oor apartheid vind waar mense eintlik net na mekaar sit en luister in plaas daarvan op mekaar te skree nie*. 

Afrikaner-aktivis en sanger Steve Hofmeyr sê dat Bosch se verskoning vir swart mense 'n gevaarlike skuldbelydenis is, en sê dat hy misleidend is en die werklikheid verontagsaam in die verskoning vir apartheid.

## Persoonlike lewe 
Bosch is in 'n saamblyverhouding met Lucinda Neethling van Die Melktertkommissie. Hulle het saam 'n kind, Liriek, aangeneem.

## Diskografie 
### Ateljeealbums 
## Bronne 
* Talent-ETC Artist Management Agency: Bouwer Bosch . URL besoek op 25 Junie 2017.
* Litnet: Bouwer Bosch. URL besoek op 25 Junie 2017.
* iTunes: Bouwer Bosch. URL besoek op 25 Junie 2017.

## Verwysings 
## Eksterne skakels 
* Bouwer Bosch op YouTube
* Liefde Wen
Air Supply

**Air Supply** is 'n Australiese sagterockduo. Die twee hooflede is Graham Russell en Russell Hitchcock. Hulle ontmoet op 12 Mei 1975 by die repetisies vir *Jesus Christ Superstar* in Sydney, Australië. Tydens hulle betrokkenheid by *Jesus Christ Superstar*, tree hulle laataande na die vertoning by restaurante, koffiekroeë en nagklubs op met een kitaar en hul twee stemme. Hulle maak 'n demokasset met twee liedjies wat hulle na al wat 'n platemaatskappy in Sydney neem, totdat hulle uiteindelik by CBS Records belangstelling opwek. In 1976 stel hulle hul eerste enkelsnit *Love and Other Bruises* vry en dit bereik no. 6 op die *Australian Kent Music Report Singles* treffersparade.  

## Ateljeealbums 
* Air Supply (1976)
* The Whole Thing's Started (1977)
* Love & Other Bruises (1977)
* Life Support (1979)
* Lost in Love (1980)
* The One That You Love (1981)
* Now and Forever (1982)
* Air Supply (1985)
* Hearts in Motion (1986)
* The Christmas Album (1987)
* The Earth Is ... (1991)
* The Vanishing Race (1993)
* News from Nowhere (1995)
* The Book of Love (1997)
* Yours Truly (2001)
* Across the Concrete Sky (2003)
* Mumbo Jumbo (2010)

## Verwysings 
## Eksterne skakels 
*  Amptelike webwerf
Go (programmeertaal)

**Go** oftewel **golang** is 'n vrye en oopbron programmeertaal wat deur Robert Griesemer, Rob Pike, en Ken Thompson by Google in 2007 geskep is. Dit is 'n vertaalde en staties getipeerde taal in die tradisie van Algol en C en het laevlak fasiliteite soos wysers. Ander kenmerke van Go sluit in sy vullisverwydering, beperkte gestruktureerde tipering, geheueveiligheidskenmerke, en CSP-styl konkurrente programmeerkenmerke.

## Verwysings 
## Eksterne skakels 
*  Amptelike webwerf
*  A Tour of Go
Athlone Park

**Athlone Park** is 'n suidelike voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.

## Verwysings
Arctostylopidae

Die **Arctostilopidae** (Schlosser 1923) is 'n familie uitgestorwe plasentale soogdiere uit die Laat-Paleoseen en Vroeë-Eoseen van Asië. Hulle word soms ook in Noord-Amerika aangetref. 

## Genera 
Hulle was klimmende herbivore
**Anatolostylops*
** Arctostylopinae, 
**Arctostylops* 
**Asiostylops*
**Bothriostylops*
**Allostylops*
**Kazachostylops* 
**Palaeostylops* 
**Sinostylops*
**Stenostylops* 
**Wanostylops* 

## Taksonomie 
Hulle taksonomiese posisie is onduidelik (2017). Op basis van hulle tande is hulle dikwels in die orde Notoungulata geplaas wat nogtans endemies aan Suid-Amerika is. Daar is later ook voetwortelbeendere (tarsus) gevind van *Palaeostylops* wat geleerdes oortuig het om hierdie familie is sy eie orde Arctostylopida te plaas. Missiaen et al. (2006) het hulle met die gliriform *Pseudictops* vergelyk en tot die gevolgtrekking gekom dat hulle aan die Glires verwant kon wees, wat hulle in die Euarchontoglires sou plaas. Die onlangse kladistiese navorsing van Halliday  vind *Arctostylops* en *Asiostylops'' terug as susterklade van die Glires in sommige van hulle ontleding maar meer navorsing is nodig.

## Verwysings
Euarchontoglires

Die **Euarchontoglires** is een van vier hooftakke van die moderne Plasentalia, die plasentale soogdiere. Dit word erken as 'n superorde wat die volgende ekstante ordes bevat:
# Rodentia
# Lagomorpha
# Scandentia
# Dermoptera
# Primates

## Kladogram 
## Eksterne skakels
Bonnie Tyler

**Bonnie Tyler** (gebore **Gaynor Hopkins**, 8 Junie 1951) is 'n Walliese sangeres, bekend vir haar kenmerkende heesstem. Tyler is bekend vir haar 1977-album *The World Starts Tonight* en die enkelsnitte *Lost in France* en *More Than a Lover*. Haar enkelsnit van 1978 ''It's a Heartache* bereik nommer vier op die Britse Singles Chart en nommer drie op die Amerikaanse Billboard Hot 100.

In die 1983 skryf die Amerikaanse liedjieskrywer, Jim Steinman, Tyler se treffer, *Total Eclipse of the Heart''. Dié liedjie het in sy eerste week op die Britse treffersparade onmiddellik die nommer een posisie behaal en Tyler was die eerste vroulike sanger met 'n liedjie in die nommer een posisie binne sy eerste week op die treffersparade. Tydens 'n onderhoud met *People Magazine* in 1983 sê Steinman dat hy nie verwag het dat *Total Eclipse of the Heart* die potensiaal vir 'n enkelsnittreffer gehad het nie. Hy sê: ''"Dit was 'n aria vir my, 'n Wagner-agtige aanslag van klank en emosie. Ek het dit geskryf om 'n vertoning vir haar stem te wees"*. Steinman skryf ook een van haar ander groot treffers, *Holding Out for a Hero*, wat in 1984 vir die klankbaan van die film *Footloose'' opgeneem is. 

## Eksterne skakels 
*  Amptelike webwerf

## Verwysings
Zalambdalestidae

**Zalambdalestidae** (Gregory en Simpson 1926) is 'n familie van vroeë Eutheria van die Laat-Kryt en moontlik Vroeë Paleoseen van Asië. Hulle is klein klimmende insektivore, waarvan Zalambdalestes die bekendste een is. Die skedel was 40 (*Barumlestes*) tot 50 mm (*Zalambdalestes*) lank. Die postkraniale skelet lyk meer soos 'n plasentale skelet as by die Asioryctitheria. 

Die oorspronklike tandformule was waarskynlik I I I C dP P P P M M M, maar ouer indiwidue van *Zalambdalestes* verloor dP en P 

## Kladogram 
Hallday gee 'n kladogram waarin hierdie familie die susterklade van die Asioryctitheria is.

*Ander genus: *Anchilestes*

## Verwysings
Amphilemuridae

Die **Amphilemuridae** is 'n familie uitgestorwe plasentale soogdiere uit die Paleogeen van Europa en China.

Die taksonomiese posisie is onduidelik. Hulle word soms in die orde Erinaceomorpha (die ystervarke) geplaas, wat nou -saam met die skeerbekmuise- as onderdeel van die Eulipotyphla beskou word. Hulle is soms nogtans beskou as onderdeel van die Afrikaanse orde Macroscelidea (die klaasneuse), wat tot die Afrotheria behoort, 'n groep wat lank endemies aan Afrika was.  Hulle is waarskynlik verwant aan die eweneens Europese Louisinidae en aan die Noord-Amerikaanse Apheliscidae. Onlangse kladistiese ontleding (Halliday 2015) plaas *Macrocranion* en *Alsaticopithecus* saam met twee lede van die Apheliscidae in 'n klade aan die basis van die Laurasiatheria wat geografies beter om te begryp is. Hulle is in hierdie ontleding effens nouer verwant aan die Scrotifera-tak hiervan as die Eulipotyphla.

Van die genusse is: *Alsaticopithecus*, *Amphilemur*, *Ankylodon*, *Gesneropithex*, *Hylomysoides*, *Qilulestes*, *Macrocranion*, *Neomatronella*, *Patriolestes*, *Pholidocercus*, *Scenopagus*, *Sespedectinae*, *Zionodon*

## Fotogalery 

Fossil of Macrocranion sp.jpg|*Macrocranion sp.*
Macrocranion tupaiodon 2.jpg|*Macrocranion tupaiodon*
Macrocranion tupaiodon 1.JPG|*Macrocranion tupaiodon*
Pholidocercus hassiacus.JPG|*Pholidocercus hassiacus*
Pholidocercus - reconstruction.png|*Pholidocercus*
Pholidocercus hassiacus, hedgehog, Late Early Eocene, Darmstadt, Germany - Houston Museum of Natural Science - DSC01950.JPG|*Pholidocercus hassiacus*

## Verwysings
Leptictida

Die **Leptictida** (McKenna 1975) is 'n uitgestorwe orde soogdiere (Eutheria).

Fossiele van hierdie groep word aangetref van die Laat-Kryt tot in die Oligoseen. 

Hulle taksonomiese posisie is niet duidelik nie. 'n Onlangse kladistiese ontleding (Halliday 2015) plaas hulle effens buite die eintlike Plasentalia. Hulle is dalk 'n sustergroep daarvan of 'n parafiletiese groep ten opsigte van die Plasentalia. Dit sou beteken dat die Plasentalia uit die Leptictida ontstaan het.

Leptictida was klein insektivore diertjies met opvallende lang agterpote. Hulle lyk soms soos klein kangaroes.

## Verwysings
Boulton Paul Defiant

Die **Boulton Paul Defiant** was 'n tweesitplek, eenmotorige, vegvliegtuig wat die Britse Lugmag gebruik het tydens die Tweede Wêreldoorlog. Dit was die eerste vegvliegtuig wat met vier masjiengewere toegerus was waaroor die Britse Lugmag beskik het. Die vliegtuig se masjiengewere was egter almal in 'n skiettoring agter die stuurkajuit en het agtertoe gewys, die vliegtuig het oor geen masjiengewere beskik wat vorentoe wys nie.

## Operasionele geskiedenis 
Die vliegtuig was op 12 Mei 1940 vir die eerste keer in aksie betrokke en het teen die einde van die maand reeds 65 vyandelike vliegtuie afgeskiet. Die sukses was grootliks as gevolg van die vuurkrag wat gerig kon word op enige vliegtuig wat die vliegtuig van agter af aanval. Maar die vyandelike vliegtuie het gou besef dat die *Boulton Paul Defiant* magteloos was indien dit van voor af aangeval word en verliese van die vliegtuig het gestyg. Hulle word onttrek in Augustus 1940. Hierna word hulle toegerus om as nagvegters diens te doen en word toegerus met die geheime *Airborne Interception* radar. Gedurende die winter van 1940/1 het die *Defiant* meer sukses per onderskepping poging gehad as enige ander Britse vliegtuig. Daar was uiteindelik 13 Eskaders wat toegerus was met die vliegtuig en hulle het 'n groot rol gespeel in die verdediging van die lugruim bo Groot-Brittanje.

## Tegniese besonderhede 
duimnael

## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.